[i] Statele membre trebuie să permită utilizarea benzilor de frecvențe adiacente indicate în tabel ca bandă monofrecvență, în cazul în care sunt respectate condițiile specifice fiecărei benzi de frecvențe adiacente. [ii] Astfel cum este definită la articolul 2 alineatul (3). [iii] Statele membre trebuie să permită utilizarea spectrului de frecvențe radio până la atingerea valorilor de putere a transmisiei, intensitate a câmpului sau densitate de putere indicate în tabel. În conformitate cu articolul 3 alineatul (3), statele membre pot impune condiții mai puțin restrictive, și anume, pot permite utilizarea spectrului radio la valori mai mari de putere a transmisiei, de intensitate a câmpului sau de densitate de putere, cu condiția ca acest lucru să nu conducă la reducerea sau compromiterea coexistenței corespunzătoare a dispozitivelor cu rază mică de acțiune în benzile armonizate prin prezenta decizie. [iv] Statele membre pot să impună numai acești „parametri suplimentari (regulile de definire a canalelor și/sau de acces și ocupare a canalelor)”, însă nu pot adăuga alți parametri sau alte cerințe în materie de acces la spectrul radio și de atenuare a interferențelor. Condiții mai puțin restrictive în sensul articolului 3 alineatul (3) înseamnă că statele membre pot omite complet „parametrii suplimentari (regulile de definire a canalelor și/sau de acces și ocupare a canalelor)” dintr-o anumită rubrică sau pot permite utilizarea unor valori mai mari, cu condiția ca mediul corespunzător de partajare în banda armonizată să nu fie compromis. [v] Statele membre pot să impună numai aceste „alte restricții de utilizare”, însă nu pot adăuga restricții de utilizare suplimentare. Întrucât pot fi impuse condiții mai puțin restrictive în sensul articolului 3 alineatul (3), statele membre pot omite una dintre restricții sau toate restricțiile, cu condiția ca mediul corespunzător de partajare în banda armonizată să nu fie compromis. [vi] „Ciclul de utilizare” este definit ca raportul, exprimat procentual, dintre Σ(Ton)/(Tobs), unde Ton este timpul de „funcționare” a unui dispozitiv emițător unic și Tobs este perioada de observație. Ton este măsurat într-o bandă de frecvență de observație (Fobs). Cu excepția cazului în care se specifică altfel în prezenta anexă tehnică, Tobs reprezintă o perioadă neîntreruptă de o oră și Fobs este banda de frecvență aplicabilă din prezenta anexă tehnică. Condiții mai puțin restrictive în sensul articolului 3 alineatul (3) înseamnă că statele membre pot permite utilizarea unor valori mai mari pentru „ciclul de utilizare”. [1] Categoria implanturilor medicale active cuprinde partea radio a dispozitivelor medicale implantabile active, destinate a fi introduse în totalitate sau parțial, prin intervenție chirurgicală sau medicală, în corpul uman sau în corpul unui animal, și, după caz, perifericele lor. [3] Categoria dispozitivelor cu rază mică de acțiune, nespecifice, include toate tipurile de dispozitive radio, indiferent de aplicație sau de scop, care îndeplinesc condițiile tehnice, astfel cum sunt definite pentru o anumită bandă de frecvență. Utilizările tipice includ telemetria, telecomanda, alarmele, transmisiile de date în general și alte aplicații. [4] Categoria dispozitivelor de ascultare asistată (Assistive listening device – ALD) include sistemele de radiocomunicații care permit creșterea capacităților de ascultare în cazul persoanelor cu deficiențe de auz. Instalațiile de sisteme tipice includ unul sau mai multe emițătoare radio și unul sau mai multe receptoare radio. [5] Categoria dispozitivelor de măsurare include dispozitivele radio care fac parte din sistemele de comunicații radio bidirecționale, care permit supravegherea, măsurarea și transmisia datelor la distanță către infrastructurile de rețea inteligentă, precum cele de energie electrică, gaze și apă. [6] „Dispozitivele pentru alarmele sociale” sunt sistemele de radiocomunicații care permit comunicarea fiabilă atunci când persoanele aflate în primejdie în interiorul unei zone limitate inițiază un apel pentru asistență. Utilizările tipice ale alarmelor sociale includ asistarea persoanelor în vârstă sau cu handicap. [7] „Dispozitivele medicale implantabile active” astfel cum sunt definite în Directiva 90/385/CEE a Consiliului din 20 iunie 1990 privind apropierea legislațiilor statelor membre referitoare la dispozitivele medicale active implantabile (JO L 189, 20.7.1990, p. 17). [8] Categoria dispozitivelor de transmisie cu frecvență de utilizare înaltă/dispozitivelor de transmisie continuă include dispozitivele radio care se bazează pe un timp de așteptare scurt și pe transmisii cu frecvență de utilizare înaltă. Utilizările tipice includ sisteme personale fără fir audio și multimedia care permit o recepție continuă utilizate pentru transmisii audio/video combinate și semnale de sincronizare audio/video, telefoane mobile, aparatură de divertisment la domiciliu sau în mașină, microfoane fără fir, difuzoare fără fir, căști fără fir, dispozitive radio aflate asupra unei persoane, dispozitive de ascultare asistată, căști intraauriculare, microfoane fără fir destinate utilizării în cadrul concertelor sau al altor spectacole scenice, precum și pentru emițătoare FM analogice de putere mică (banda 36). [9] Categoria dispozitivelor de radiodeterminare include dispozitivele radio utilizate pentru a determina poziția, viteza și/sau alte caracteristici ale unui obiect sau pentru a obține informații cu privire la astfel de parametri. Echipamentele de radiodeterminare efectuează de regulă măsurători în vederea obținerii acestor caracteristici. Orice tipuri de comunicații radio punct la punct sau punct la multipunct sunt excluse din prezenta definiție. [10] Traductoarele radar de nivel pentru rezervoare (Tank Level Probing Radar – TLPR) reprezintă o categorie specifică de aplicații de radiodeterminare, utilizate pentru a măsura nivelul substanței în rezervor și instalate în rezervoare metalice sau din beton armat sau în structuri similare realizate din materiale care prezintă caracteristici de atenuare comparabile. Scopul rezervorului este de a conține o substanță. [11] „Dispozitivele pentru controlul modelelor” reprezintă un tip specific de echipamente bazate pe telecomandă si telemetrie prin unde radio, care este utilizat pentru a controla de la distanță mișcarea modelelor (în special reprezentările în miniatură ale vehiculelor) în aer, pe uscat, pe sau sub suprafața apei. [12] Categoria dispozitivelor de identificare prin radiofrecvență (Radio Frequency Identification – RFID) cuprinde sistemele de comunicație radio prin etichete/interogatori, alcătuite din dispozitive radio (etichete) atașate unor elemente însuflețite sau neînsuflețite și unități emițătoare/receptoare (interogatori) care activează etichetele și primesc în schimb date. Printre utilizările tipice se numără localizarea și identificarea de elemente, cum ar fi, de exemplu, supravegherea electronică a obiectelor (EAS), precum și colectarea și transmiterea datelor referitoare la elementele pe care sunt atașate etichetele, care funcționează fie fără baterie, fie sunt asistate de baterii, sau funcționează doar pe baterii. Răspunsurile primite de la o etichetă sunt validate de interogatorul aferent și transmise mai departe sistemului gazdă. [13] Categoria dispozitivelor telematice pentru transportul și traficul rutier cuprinde dispozitivele radio care sunt utilizate în domeniul transporturilor (rutier, feroviar, naval sau aerian, în funcție de restricțiile tehnice relevante), gestionarea traficului, navigație, gestionarea mobilității și în cadrul sistemelor inteligente de transport (ITS). Aplicațiile tipice sunt utilizate pentru interfețele între diferitele modalități de transport, comunicarea între vehicule (de exemplu, comunicarea autovehicul-autovehicul), între vehicule și locații fixe (de exemplu, comunicarea autovehicul-infrastructură), precum și comunicarea de la și către utilizatori. [14] Categoria dispozitivelor inductive include dispozitivele care utilizează câmpuri magnetice cu sisteme cu buclă inductivă pentru comunicarea în câmp apropiat. Utilizările tipice includ dispozitive pentru imobilizarea vehiculelor, identificarea animalelor, sistemele de alarmă, detectarea cablurilor, gestionarea deșeurilor, identificarea persoanelor, legături vocale prin radio, controlul accesului, senzori de proximitate, sisteme antifurt, inclusiv sisteme antifurt cu inducție prin radiofrecvență, transferul de date către dispozitive portabile, identificarea automată a obiectelor, sisteme radio de control și taxare automată a utilizării infrastructurii rutiere. [15] Categoria dispozitivelor cu frecvență de utilizare joasă/de fiabilitate ridicată cuprinde dispozitivele radio care se bazează pe utilizarea generală redusă a spectrului radio și pe reguli de acces la spectrul radio cu frecvență de utilizare joasă pentru a asigura accesul extrem de fiabil la spectru și transmisiile în benzile comune. Printre utilizările tipice se numără sistemele de alarmă care utilizează comunicațiile radio pentru a indica o stare de alertă la o locație îndepărtată și sistemele de alarmă socială care permit comunicarea fiabilă pentru persoanele aflate în primejdie. [16] Categoria dispozitivelor de transmisie a datelor de bandă largă cuprinde dispozitivele radio care utilizează tehnici de modulație de bandă largă pentru a accesa spectrul radio. Printre utilizările tipice se numără sistemele de acces wireless, cum ar fi rețelele radio locale (WAS/RLAN) sau SRD de bandă largă în rețelele de date. [17] În banda 20, se aplică valori mai mari ale intensității câmpului și restricții suplimentare de utilizare pentru aplicațiile inductive. [18] În benzile 22, 24, 25, 27a, și 28, se aplică valori mai mari ale intensității câmpului și restricții suplimentare de utilizare pentru aplicațiile inductive. [19] Limita de putere se aplică în interiorul unui rezervor închis și corespunde unei densități spectrale de – 41,3 dBm/MHz e.i.r.p. în exteriorul unui rezervor de încercare de 500 de litri. [20] Categoria de obținere a datelor medicale include transmiterea datelor nevocale către și de la dispozitive medicale neimplantabile în scopul monitorizării, diagnosticării și tratării pacienților în unitățile medicale sau la domiciliul pacientului. [21] Echipamentul PMR446 este portabil (fără stație de bază sau utilizare a repetitorului) și utilizează antene integrale numai în vederea maximizării partajării și reducerii la minimum a interferențelor. Echipamentul PMR 446 funcționează în modul de la persoană la persoană cu rază mică de acțiune și nu va fi utilizat ca parte a rețelei de infrastructură sau ca repetitor; [22] Un sistem de alarmă este un dispozitiv care utilizează comunicațiile radio pentru a indica o alertă unui sistem sau unei persoane, ca funcționalitate principală, la o locație îndepărtată atunci când apare o problemă sau o situație specifică. Alarmele radio includ alarme sociale și alarme pentru securitate și siguranță. [23] Sistemele de rețele regionale ale corpului medical (MBANS), utilizate pentru obținerea de date medicale, sunt destinate utilizării în unități medicale și la domiciliul pacienților. Acestea sunt sisteme radio de putere mică utilizate pentru transmiterea datelor nevocale către și de la dispozitivele medicale în scopul monitorizării, diagnosticării și tratării pacienților, astfel cum este stabilit de cadrele medicale autorizate în mod corespunzător și definit exclusiv în contextul aplicațiilor medicale; [24] statele membre pot specifica zone de excludere sau măsuri echivalente în care aplicația de detectare a obstacolelor destinată utilizării la giravioane nu va fi utilizată pentru protecția serviciilor de radioastronomie sau pentru altă utilizare la nivel național. Giravioanele sunt definite ca EASA CS-27 și CS-29 (respectiv JAR-27 și JAR-29 pentru certificările anterioare); [25] Dispozitivele vor implementa întreaga plajă de frecvențe pe baza intervalului de reglare. [26] Un punct de acces la rețea într-o rețea de date este un dispozitiv terestru fix cu rază mică de acțiune care funcționează ca un punct de conectare pentru celelalte dispozitive cu rază mică de acțiune din rețeaua de date pentru platformele de servicii situate în afara respectivei rețele de date. Termenul rețea de date se referă la mai multe dispozitive cu rază mică de acțiune, inclusiv punctul de acces la rețea, având funcția de componente de rețea și la conexiunile wireless dintre acestea.